За суткі робіць 5-7 замесаў, у адным 24 пліткі. Працуе павольна (кажа, будуць заказы, тэмп можна і павялічыць), не забываючыся на іншыя свае карысныя захапленні. Ну, напрыклад, халодная коўка з элементамі электразваркі. Са старога станка мужчына змайстраваў агрэгат, які гне метал, патрэбную завітую форму, толькі дробныя фігурныя рэчы куплёныя. І атрымаўся вельмі прыгожы, вытанчаны навес пад полікарбанат над уваходам. Для сябе… Але хто ведае, мабыць, менавіта гэта стане справай яго жыцця. Галоўнае, што паспрабаваць, па словах Леаніда Аляксандравіча, – не праблема. Рэгістрацыя ў якасці прадпрымальніка ці рамесніка займае некалькі гадзін: падача заявы і пастаноўка на ўлік у падатковую інспекцыю. Ну а будзе гэта мікра-бізнес ці кампанія з наёмнымі работнікамі – пакажа час. Усё вялікае пачыналася з малога. А ў пенсіянераў ёсць значны козыр: магчымасць займацца любімай справай і не баяцца прагарэць – падстрахоўка ж ужо зароблена.